M4 Survival Rifle

KinnigBroDoareKarabinennMont en-droTennata dre zorn, dre vorailhMunision.22 HornetProduerHarrington & RichardsonMare produiñ1949–1952Niver produet29 344Perzhioù teknikelMas (hep kartouchenn)1,8 kgHirder819 mmHirder ar c'hanol355 mmEndalc'hKarger fiñv 4 c'hartouchennLezennRummad e Bro-C'hallC
An M4 Survival Rifle zo ur garabinenn dreistbevañ stadunanat, produet gant an embregerezh Harrington & Richardson etre 1949 ha 1952 evit al levierien kirri-nij chase pe bombezerioù an US Air Force ENGESSER Joe, Survival Guns, Rock Island Auction, 29/08/2024 (lennet d'ar 05/06/2025).

 Deskrivadur 
kleiz|thumb|180x180px|Ur pakad kartouchennoù .22 Hornet pourveziet gant ur garabinenn dreistbevañ M4. An evezhiadenn a zispleg eo graet ar munisionoù-mañ evit chaseal hepken.
Ijinet e voe an M4 e arsanailh Springfield goude dibenn an Eil Brezel-bed, dindan an anv T38 da gentañ. Ur fuzuilh-vorailh e oa, kambret e .22 Hornet, dezhi ur c'harger 4 c'hartouchenn. He lamm plegus e oa hini ar bistolenn-vindrailher M3. Soñjet e oa bet evit bezañ pleget ha renket dindan azezennoù levierien an US Air Force, asambles gant binvioù dreistbevañ all evel alumetez, un nadoz-vor, ur gontell ha boued EGER Chris, Historical Military Survival Rifles: The Ultimate Backpack Guns, Guns.com, 24/06/2019 (lennet d'ar 05/06/2025). Graet e oa evit chaseal, ha n'eo ket en em zifenn a-enep enebourien. He fontig bras a oa bet savet evit gellet tennañ gant manegoù, abalamour e oa ar Brezel Yen o kregiñ hag e soñje da bennoù an arme stadunanat e c'halle bezañ implijet o c'hirri-nij e endroioù yen Kelc'h Arktika pe Siberia da skouer.

An embregerezh Harrington & Richardson, e Worcester (Massachusetts), a broduas 29 344 skouerenn eus an M4 etre 1949 ha 1952. Implijet e voe da skouer gant an ekipajoù bombezerioù B-52 e dibenn ar bloavezhioù 1950 ha deroù ar bloavezhioù 1960.

 Pennadoù kar 
 M6 Aircrew Survival Weapon, un arm dreistbevañ implijet gant an USAF adalek ar bloavezhioù 1950, dezhañ ur c'hanol e .22 Hornet hag unan all e .410.

 Daveennoù 

Rummad:Karabinennoù
Rummad:Armoù SUA
Rummad:Armoù dreistbevañ